### 3.     Beslutning om renovering af kommunale ældreboliger - Sejerø

**Åbent**

Sagsnr.: 326-2020-82294       J.nr.: 03.02.00           Dokumentnr.:
326-2021-302

**Sagstype**

Beslutning.

**Resume og sagens baggrund**

[adresse] består af 10 almene ældreboliger, som
tilhører Kalundborg Kommune. Der er nu konstateret råd og svamp i fundamentet
og i gulvkonstruktionen i 3 af boligerne, hvilket indebærer nødvendig
renovering. ISC Rådgivende Ingeniører A/S har udarbejdet et foreløbigt
prisoverslag på anlægsarbejdet på 3,7 mio. kr. incl. moms. Anlægsudgiften skal
finansieres af den almene boligafdeling, dvs. [adresse], og dermed
pålægges lejerne med huslejestigning til følge. Administrationen har derfor
kontaktet Byggeskadefonden og Landsbyggefonden med henblik på muligheder for at
søge henholdsvis dækning for byggeskade eller renoveringsstøtte.

Lovhjemmel: almenboligloven.

**Indstillinger**

Direktøren indstiller,

1.    at renoveringen
igangsættes, herunder at der forinden søges dækning i Byggeskadefonden og
Landsbyggefonden.

2.    at der gives
tillægsbevilling på 3,7 mio. kr. til midlertidig finansiering af anlægsudgiften
finansieret af likvide aktiver.

**Behandling**

Økonomiudvalget og Kommunalbestyrelsen.

**Sagsfremstilling**

Økonomistaben har undersøgt mulighederne for støtte i
Byggeskadefonden og/eller Landsbyggefonden, således:

Byggeskadefonden:

* Kalundborg Kommune skal først lave en anmeldelse til
  Byggeskadefonden. Det er vigtigt af anmeldelsen er detaljeret, og det er
  meget vigtigt at dokumentere skaden med vedhæftede fotos.
* Arbejdet må ikke være igangsat forud for anmeldelsen.
* Byggeskadefonden vil blandt andet tage udgangspunkt i
  deres 1-års og 5-års eftersyns rapporter fra byggeriets opførelse.
* Efter anmeldelse vil Byggeskadefonden selv besigtige
  skaden, og først derefter vil det kunne vurderes, om de dækker.

Såfremt Byggeskadefonden ikke eller kun delvist dækker, er
der mulighed for, at der kan søges støtte til renoveringen i Landsbyggefonden:

* Støtte til renovering kan gives som støtte til et
  realkreditlån på max 30 år. (Støttede lån på lige fod som de almene
  boligorganisationer).
* I dette tilfælde måske mulighed for anden form for
  driftsstøtte via Fællespulje i LBF.
* Der er i alle sager en ”bagatelgrænse” på 10 % af
  ejendomsværdien.
* Selv om der måske kan gives støtte, er det ikke
  nødvendigvis støtte til hele anlægsudgiften. (På samme måde som ved de
  almene boligorganisationer, noget kan støttes og noget kan ikke støttes).
* Hvis der skal søges støtte, skal der indsendes reel
  ansøgning herom til LBF.
* Forud for ansøgning til LBF skal vi selv kontakte
  Byggeskadefonden, for at høre om de dækker noget.

Økonomistaben har anmodet Byggeskadefonden om kopi af 1-års
og 5-års eftersyns rapporterne, som vi forventer at modtage ultimo januar 2021.

Den ene af de 3 boliger stod tom, da skaden blev
konstateret. Beboerne i de 2 andre boliger er blevet genhuset midlertidigt i
andre boliger på Sejerø. De resterende 7 ældreboliger, som ikke er omfattet af
skaden, er fortsat udlejet.

Der henvises ligeledes til [adresse] notat af 27.
november 2020 vedrørende skønsmæssig beregning af lejen ved afdelingens egen
finansiering af anlægsudgiften, dvs. uden støtte fra Byggeskadefonden eller
Landsbyggefonden.

Ejendomsservice, som har ansvaret for udarbejdelse og
fremsendelse af ansøgningerne, kan redegøre for skaderne *således*:

Der er i løbet efteråret 2020
arbejdet med en vurdering af skader og tidsplan for renovering af tre
lejligheder på [adresse].

Det er sat i gang efter fund af
råd og svamp i de bærende konstruktioner og under gulvet i de tre lejligheder.
Ejendommen er ikke forsikret mod råd og svamp.

I november 2020 modtog
administrationen rådgiverens vurdering af udgiften til renovering samt
tidsplan. Der er tale om en total renovering af de tre lejligheder. Det er
nødvendigt at opbryde køkken- og toiletelementer samt gulv og skillevægge i de
tre lejligheder. Herefter kan lejligheder opbygges på ny. Processen forventes
at vare til september 2021. Herefter kan lejlighederne tages i anvendelse igen.

Skaderne i de tre lejligheder
forventes ikke at have påvirkning på de øvrige bygningsdele af Sejerø
Ældrehjem.

*Det videre forløb*

Hvis det besluttes at igangsætte
renoveringen vil administrationen indlede udbud af opgaven umiddelbart efter
Kommunalbestyrelsens beslutning.

**Økonomiske konsekvenser**

Anlægsudgiften på 3,7 mio.kr. finansieres foreløbig af
likvide aktiver indtil endelig afklaring af støttemulighed og/eller til
færdiggørelse af renoveringen og endeligt byggeregnskab.

**Økonomiudvalgets møde den 20.
januar 2021:**

Anbefales.

**Bilag**

|  |  |
| --- | --- |
| Økonomistabens notat af 27. november 2020 | 326-2021-10269 |